Document ID: 31999D0151

KOMMISSIONENS BESLUTNING af 10. februar 1999 om afslutning af Grækenlands og Spaniens regnskaber over udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 1997 og om ændring af beslutning 98/324/EF (meddelt under nummer K(1999) 215) (Kun den græske og den spanske udgave er autentisk) (1999/151/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik (1), senest ændret ved forordning (EF) nr. 1287/95 (2), særlig artikel 5, stk. 2, litra b),
efter høring af EUGFL-komitéen, og
ud fra følgende betragtninger:
(1) Ifølge artikel 7, stk. 1, tredje afsnit, i Kommissionens forordning (EF) nr. 296/96 af 16. februar 1996 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for Landbruget, Garantisektionen (EUGFL), og om ophævelse af forordning (EØF) nr. 2776/88 (3), senest ændret ved forordning (EF) nr. 2236/98 (4), skal de udgifter, der bogføres for regnskabsåret 1997, svare til de udgifter, som medlemsstaterne afholdt mellem den 16. oktober 1996 og den 15. oktober 1997.
(2) Regnskaberne for tre udbetalingsorganer i Spanien over udgifter, der finansieres af EUGFL, Garantisektionen, for finansåret 1997, der ikke kunne afsluttes med Kommissionens beslutning 98/324/EF (5), blev udskilt fra denne beslutning; årsregnskaberne og den underliggende dokumentation for disse udbetalingsorganer gør det nu muligt for Kommissionen at træffe en beslutning om, hvorvidt de fremsendte regnskaber er fuldstændige, nøjagtige og pålidelige.
(3) En reduktion, der blev foretaget som en del af reduktion og suspension af forskud for finansåret 1997, for Grækenland for mælkeafgifter, der endnu ikke er tilbagebetalt til Fonden, var ikke omfattet af beslutning 98/324/EF; denne undladelse er det nu nødvendigt at korrigere for at undgå at udsætte Fonden for tab.
(4) Ved beslutning 98/324/EF blev der foretaget en reduktion for Spanien for transportomkostninger i forbindelse med fødevareprogrammet, efter modtagelse af yderligere dokumentation kan finansiering af dette beløb nu godkendes.
(5) Ved artikel 7, stk. 1, andet afsnit, i Kommissionens forordning (EF) nr. 1663/95 (6), ændret ved forordning (EF) nr. 896/97 (7), er det fastsat, at de beløb, der skal tilbagebetales af eller udbetales til den enkelte medlemsstat trækkes fra eller lægges til de forskud, der skal udbetales i den anden måned efter den måned, hvor beslutningen om regnskabsafslutning træffes.
(6) Ifølge artikel 5, stk. 2, litra b), tredje afsnit, i forordning (EØF) nr. 729/70 og artikel 7, stk. 1, i forordning (EF) nr. 1663/95 foregriber nærværende beslutning, der træffes på grundlag af regnskabsoplysninger, ikke Kommissionens senere beslutninger om afvisning af fællesskabsfinansiering for udgifter, der ikke er afholdt i henhold til fællesskabsbestemmelserne -
VEDTAGET FØLGENDE BESLUTNING:
Artikel 1
Regnskaberne for de udbetalende organer i medlemsstaterne vedrørende udgifter, der finansieres af EUGFL, Garantisektionen, for regnskabsåret 1997 afsluttes som angivet i bilag I.
Artikel 2
De dele af bilag III til beslutning 98/324/EF, der vedrører Grækenland og Spanien, erstattes med bilag II til nærværende beslutning.
De beløb, der skal tilbagebetales af eller udbetales til nævnte medlemsstat ifølge denne regnskabsforanstaltning, fastsættes som angivet i bilag II.
Artikel 3
Denne beslutning er rettet til Den Hellenske Republik og Kongeriget Spanien.
Udfærdiget i Bruxelles, den 10. februar 1999.

Labels: 2
18
15
4